29/09/2014 | Administración LocalMunicipal
Cariño
Aprobación definitiva modificación Ordenanza fiscal nº 4 reguladora do imposto sobre construccións, instalacións e obras

Ao non presentarse reclamacións durante o prazo de exposición ó público, queda automáticamente elevado a definitivo o Acordo plenario de data 18 de xullo do 2014, polo que se aprobou inicialmente a modificación da Ordenanza fiscal nº 4 reguladora do Imposto sobre Construccións, Instalacións e Obras cuxo texto das modificacións se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases de réxime local: Artigo 3º.- 1.-Constitúe o feito impoñible, do Imposto sobre Construccións, Instalacións e Obras a realización no termino municipal de Cariño, de calquera construcción, instalación ou obra para a que se esixa obte-la correspondente licencia de obras ou urbanística, téñase obtido ou non dita licencia, ou para a que se esixa presentación de declaración responsable ou comunicación previa, sempre que a expedición da licenza ou actividade de control corresponda ao Concello de Cariño.2. No suposto de que a construcción, instalación ou obra non sexa realizada polo suxeito pasivo contribuínte, terán a consideración de suxeitos pasivos substitutos do contribuínte aqueles que soliciten as correspondentes licencias ou presenten as correspondentes declaracións responsables ou comunicacións previas ou realicen as construccións, instalacións ou obras., O substituto poderá esixir do contribuinte o importe da cota tributaria satisfeita. Artigo 6º.- A obriga de contribuir nace no momento de iniciarse a obra, mesmo nos casos en que comece sen a licencia pertinente; ou no momento en que se presente a declaración responsable ou comunicación previa. Artigo 8º.- 1. Concedida a licencia ou comprobado o cumprimento dos requisitos nos casos de declaración responsable ou comunicación previa, farase unha liquidación provisional tomando como base impoñible o presuposto de execución material. O presuposto de execución material será o que figure no correspondente proxecto, en caso de obras maiores, ou presuposto (para declaracións responsables ou comunicación previas de obras) presentado polo interesado, e como mínimo será o determinado polos Servizos Técnicos Municipais tomando como referencia o Anexo I desta Ordenanza (Estimación Simplificada dos Presupostos de Execución Material da edificación, para obras de nova pranta, reforma, rehabilitación ou grande reparación) para obras maiores, e o Anexo II para as restantes construccións, instalacións ou obras, ou declaracións responsables ou comunicación previas de obras. Anualmente, actualizarase o módulo base de valoración contido no Anexo I desta Ordenanza mediante a aplicación do índice de prezos ó consumo do ano anterior. O mesmo sucederá cos módulos de valoración das declaracións responsables ou comunicacións previas de obras contidos no Anexo II.2. A vista da obra realizada e o seu custo, o Concello, previa comprobación administrativa, modificará, se é o caso, a base impoñible provisional, facendo a correspondente liquidación definitiva e esixindo ou reintegrando ó suxeito pasivo a cantidade que corresponda. O presente método de estimación aplicarase para o cálculo do orzamento das obras maiores, comunicacións previas ou declaracións responsables, así como das obras menores, comunicacións previas ou declaracións responsables pouco definidas ás que sexa técnicamente factible a súa aplicación, baséase no método que inclúe o “Manual para a estimación simplificada de orzamentos de execución material da edificación” do colexio de Arquitectos de Galicia, e que se concreta nos puntos seguintes. (…) (…) Os prezos da táboa seguinte obtivéronse a partir da actualización dos prezos da Base da Construcción de Galicia. Debido a imposibilidade de ter en conta todas as circunstancias particulares que imón o mercado e rodean unha obra, aquelas unidades de obra que non figuren na tábua estimaranse igualmente cos medios da zona tomando como base a base de datos de prezos da construcción e obras públicas de Galicia e de non existir a base de datos do IGVS. Estes prezos tamén servirán para complementar o cálculo do orzamento das obras maiores, comunicacións previas ou declaracións responsables cando o sistema do módulo básico non podan reflexar o orzamento da obra na súa totalidade ou non se contemple o uso ou tipo de obra. Asimesmo servirán para a realización dos orzamentos das obras de urbanización. Cariño, 5 de setembro de 2014 A Alcaldesa Mª Purificación Seixido Gómez